Il-QORTI TAL-MAGISTRATI (MALTA) BHALA QORTI TA' GUDIKATURA KRIMINALI Magistrat Dr. Astrid May Rodgers B.A. LL.D. Adv. Illum il-11 ta' Novembru 2019 Il–Qorti, Rat l-imputazzjonijet kontra Alexander ‘Tawerghi Spiteri ta' 28 sena bin Carmelo u Agnes xebba Gregory, imwieled Baħar iċ-Ċaghaq, In-Naxxar, nhar it-30 ta' Ottubru, 1991 u residenti gewwa 48, Charlagne, Triq Hal Dwin, Ħal Balzan, Malta u detentur tal-karta ta' l-Identita bin-numru 712641M. Illi huwa gie akkuzat talli nhar il-Hamis, 17 t' Ottubru 2019 u z-zminijiet ta' qabel din id-data, gewwa l-iSptar Mater Dei u f'dawn il-gzejjer, b'diversi atti maghmulin minnu, ukoll jekk fi zminijiet differenti, u li jiksru l-istess dispozizzjoni tal-ligi, u li gew maghmula b'rizoluzzjoni wahda; Talli bl-intenzjoni li jikkawza dwejjaq, hsara emozzjonali jew hsara ta' kull xorta ha jew zvela xi ritratt jew xi film sesswali privat minghajr il-kunsens tal- persuna/i murija jew irraprezentati f'dak ir-ritratt jew film u dan bi ksur tal- Arikolu 208(1) tal-Kapitolu 9 tal-Ligijiet ta' Malta. Il-Qorti giet gentilment mitluba sabiex barra milli tapplika l-piena skond il-ligi, tordna l-konfiska tal-esebiti. Rat il-kunsens tal-Avukat Generali sabiex din il-kawza tigi trattata bi procedura sommarja mmarkat bhala AB1 (a fol. Rat ir-Rifjut tal-Assistenza Legali mmarkat bhala AB2 (a fol. 4), l- iStqarrija tal-imputat mmarkata bhala AB3 (a fol 5 sa 7), il-Fedina Penali tal-imputat mmarkata bhala AB4 (a fol 8), ic-Certifikat tat-twelid mmarkat bhala AB5 (a fol 9), l-Current Incident Report mmarkat bhala AB6 (a fol 10 sa 12), ir-Rapport minn Mater Dei mmarkat bhala AB7 (a fol 13 sa 14), l-EBAY Account details ta' l-imputat mmarkat bhala AB8 (a fol 15), id-dokument b'lista ta' xirjiet li nxtraw minn fuq EBAY fl-2018 mmarkat bhala AB9 (a fol 16 sa 21), id-dokument b'lista ta' xirjiet li nxtraw minn fuq EBAY fl-2017 mmarkat bhala AB10 (a fol 22 sa 27), kif ukoll l-erbgha (4) screen shots mill-filmati maghluqin u ssigillati go envelope kanella mmarkati bhala AB11 (a fol 28). Rat li waqt l-udjenza mizmuma nhar is-7 ta' Novembru 2019, l-imputat irregistra ammissjoni ghall-imputazzjoni migjuba kontra tieghu. Rat li l-partijiet irrimettew ruhhom ghad-decizjoni tal-Qorti wara li ghamlu s-sottomissjonijiet taghhom rigward il-piena. Ikkunsidrat Illi l-imputat, debitament assistit mill-konsulent legali tiegħu tenna li huwa ħati tal-imputazzjoni miġjuba kontra tiegħu. Illi din il-Qorti osservat dak li jiddisponi l-Artikolu 453(1) tal-Kapitolu 9 tal-Ligijiet ta' Malta, moqri flimkien mal-Artikolu 392A(1) ta' l-istess Kapitolu, u cioe' wara li l-imputat wiegeb li hu hati ghall-akkuzi migjuba fil-konfront tieghu, din il-Qorti wissietu b'mod l-aktar solenni fuq il-konsegwenzi legali ta' dik it-twegiba, u nghata zmien xieraq sabiex jekk irid jerga lura minnha. Illi l-imputat ammetta l-imputazzjoni migjuba fil-konfront tieghu u ghaldaqstant fuq l-ammissjoni volontarja u nkondizzjonata tieghu, l- Qorti tiddikjara li m'ghandhiex triq ohra salv li ssib lill-imputat hati ta' l- akkuzi migjuba fil-konfront tieghu kif minnu ammessi. Illi dwar piena l-Qorti kkunsidrat in-natura serja tar-reat li dwarhom qed tinstab htija, tal-fedina penali ta' l-imputat, ta' l-ammissjoni tieghu u tac- cirkostanzi kollha l-ohra tal-kaz. Illi l-Uffiċjali Prosekuturi tennew li l-imputat ikkollabora mal-Pulizija, u li l-Prosekuzzjoni ma kienitx qegħda tinsisti għal piena karċerarja f'dan il-kaz. Illi minn naħa tagħha d-Difiża aderiet mas-sottomissjonijiet tal- Prosekuzzjoni filwaqt li sahhqet li l-imputat ammetta fl-aktar stadju bikri tal-proċeduri, kif ukoll li l-imputat kellu fedina penali nadifa. Id- Difiża sahhqet, li f'dan il-każ m'huwiex opportun li l-imputat jiġi mogħti piena karċerarja effettiva, u jkun aktar idoneju illi fic-cirkostanzi l- imputat jittpogga taht Probation Order, sabiex ikun jistgha jiehu l-kura necessarja, u dan peress illi huwa evidenti li l-imputat ghandu bzonn ghajnuna psikologika, l-Prosekuzzjoni liema iddikjarat li qed taqbel mieghu. Illi inoltre l-imputat iddikjara li huwa kien qiegħed japoloġizza ghal dak li ghamel. Decide Ghal dawn il-mottivi il-Qorti wara li rat Artikoli 7, 14, 18 u 208 E(1) tal- Kapitolu 9 tal-Ligijiet ta' Malta qed issib lill-imputat Alexander ‘Tawerghi Spiteri hati tal-imputazzjoni migjuba fil-konfront tieghu u qed tikkundannah ghal hlas ta' multa ghal ammont ta' hames t'elef u hames mitt Euro (€5,500) liema somma ghandha tithallas fi zmien sena millum, kif ukoll tordna li, ai termini ta' Artikolu 7 tal-Kapitolu 446 tal-Ligijiet ta' Malta, l- imputat jitqieghed taht Ordni ta' Probation ghal perjodu ta' tliet (3) snin millum, b'dan illi qegħda tordna li l-ħati jitqiegħed taħt is- sorveljanza t'Uffiċjal tal-Probation indikat lilu mid-Direttur tas-Servizzi tal-Probation u Parole, soġġetti għall- kundizzjonijiet elenkati fid-digriet mogħti llum stess u anness ma' din is-sentenza u li jifforma parti integrali minnha. Ai termini ta' l-Artikolu 7(7) tal-Kapitolu 446 tal-Ligijiet ta' Malta, l- Qorti fissret lill-imputat Alexander ‘Tawerghi Spiteri bi kliem car u li jinftiehem, l- effetti ta' l-Ordni ta' Probation u tal-kundizzjonijiet kollha elenkati fid- liema ordnijiet huma Digriet anness ma' din is-sentenza, u li f'kaz li jonqos milli jikkonforma ruhu ma' dik l-ordni u dawk il-kondizzjonijiet, u/jew f'kaz li jaghmel reat iehor tul it-terminu ta' l-Ordni ta' Probation, jista' jinghata sentenza ghar-reati li taghhom nstab hati b'din is- sentenza. In oltre l-Qorti qeghda tqieghed lill-hati Alexander ‘Tawerghi Spiteri taht Ordni ta' Trattament ai termini tal-Artikolu 412D tal-Kapitolu 9 tal-Ligijiet ta' Malta, sabiex jinghata l-ghajnuna psikologika necessarja, liema ordni qieghed isir ghal perjodu ta' tliet (3) snin u li hija soggetta għall- kundizzjonijiet elenkati fid-digriet mogħti llum stess u anness ma' din is-sentenza u li jifforma parti integrali minnha. Ai termini ta' l-Artikolu 7(8) tal-Kapitolu 446 tal-Ligijiet ta' Malta, il- Qorti qed tordna li kopja ta' din is-sentenza u ta' l-Ordni ta' Probation u l-Ordni ta' Trattament moghtija b'Digriet ta' llum stess, ghandhom jigu trasmessi minnufih lid-Direttur tas-Servizzi ta' Probation sabiex jassenja Ufficjal tal-Probation illi jkun responsabbli ghas-sorveljanza ta' l-imputat Alexander ‘Tawerghi Spiteri. L-Uffic jal sorveljanti assenjat għandu jirrapporta bil- miktub lill-Qorti kompetenti bil-progress tal-ħati kull sitt (6) xhur. Il-Qorti spjegat l-import ta' din is-sentenza lill-hati u x'jigri jekk huwa ma joqghodx ghall-kundizzjonijiet tal-Ordni ta' Probation u/jew l-Ordni ta' Trattament jew jekk jikkommetti reat iehor fi zmien tliet (3) snin millum. Il-Qorti qed tordna wkoll l-konfiska ta' l-esebiti. Il-QORTI TAL-MAGISTRATI (MALTA) BHALA QORTI TA' GUDIKATURA KRIMINALI ORDNI TA' PROBATION (MAGĦMUL SKONT L-ARTIKOLU 7 TAL-KAPITOLU 446 TAL- LIĠIJIET TA' MALTA) Magistrat Dr. Astrid May Rodgers B.A. LL.D. Adv. Illum il-11 ta' Novembru 2019 Il-Qorti, Billi b'sentenza mogħtija llum fl-ismijiet premessi, Alexander ‘Tawerghi Spiteri detentur tal-karta tal-identita' numru 712641M, ġie misjub ħati kif imfisser fl-istess sentenza u wara li kkunsidrat li jkun xieraq li jsir dan l- Ordni ta' Probation, u ġie mpoġġi taħt Ordni ta' Probation ai termini ta' l-Artikolu 7(1) tal-Kapitolu 446 tal-Liġijiet ta' Malta. Wara li fissret lill-ħati bi kliem ċar l-effett ta' din l-Ordni ta' Probation (inklużi l-kondizzjonijiet addizzjonali speċifikati hawn taħt skond l- Artikolu 7(1) tal-Kapitolu 446 tal-Liġijiet ta' Malta) u illi jekk jonqos li jħares din l-Ordni jew jagħmel xi reat ieħor matul il-perjodu ta' tliet (3) snin millum, ikun jista' jiġi kkundannat għar-reat li għalih qed tiġi magħmula din l-Ordni. Wara illi l-ħati wera' li jrid iħares il-kondizzjonijiet ta' din l-Ordni ta' Probation. Għalhekk tordna li l-ħati Alexander ‘Tawerghi Spiteri detentur tal-karta ta' l-identita' numru 712641M ikun għal perjodu ta' tliet (3) snin millum taħt is- sorveljanza ta' Uffiċjal ta' Probation taħt dawn il-kundizzjonijiet: 1. Li matul il-perjodu ta' probation, il-ħati għandu jġib ruħu tajjeb, joqgħod għad-direttivi kollha tal-Probation Officer u jżomm dak il- kuntatt meħtieg u mitlub mill-Uffiċjal tal-Probation maħtur lilu. L-Uffiċjal tal-Probation maħtur għal dan l-iskop għandu jirraporta bil- miktub lil din il-Qorti bil-progress tal-ħati kull sitt (6) xhur. Il-ħati għandu javvża immedjatament lill-Uffiċjal tal-Probation b'kull bdil li talvolta jagħmel fl-indirizz residenzjali tiegħu. Li għandu jżomm ruħu f'kuntatt mal-Uffiċjal tal-Probation skont id- direttivi li jagħtih minn żmien għall-ieħor l-istess Uffiċjal tal-Probation, u partikolarment li huwa għandu, jekk l-Uffiċjal tal-Probation ikun hekk irid, jirċievi żjarat tal-istess Uffiċjal tal-Probation. Li joqgħod għal kull programm, ordni, inizjattiva u/jew direttiva tal- Uffiċjal tal-Probation, intiżi li jgħinu lill-ħati biex ma jerġax jirrepeti r- reati jew jikkommetti reati oħra, u b'mod partikolari li jsegwi t-terapija moghtija lilu sabiex jindirizza l-problemi psikologici tieghu. TORDNA li kopja ta' din l-Ordni tingħata lil ħati u lid-Direttur inkarigat mill-Uffiċju tal-Probation Services u Parole ai termini tal-Artikolu 7(8) tal-Kapitolu 446 tal-Liġijiet ta' Malta. .......................................… (Firma tal-Persuna suggetta ghal Ordni ta' Probation) Il-QORTI TAL-MAGISTRATI (MALTA) BHALA QORTI TA' GUDIKATURA KRIMINALI ORDNI TA' TRATTAMENT (MAGĦMUL SKONT L-ARTIKOLU 412 D TAL-KAPITOLU 9 TAL- LIĠIJIET TA' MALTA) Magistrat Dr. Astrid May Rodgers B.A. LL.D. Adv. Illum il-11 ta' Novembru 2019 Il-Qorti, Billi b'sentenza mogħtija llum fl-ismijiet premessi, Alexander ‘Tawerghi Spiteri detentur tal-karta tal-identita' numru 712641M, ġie misjub ħati kif imfisser fl-istess sentenza u wara li kkunsidrat li jkun xieraq li jsir dan l- Ordni ta' Trattament, u ġie mpoġġi taħt Ordni ta' Trattament ai termini ta' l-Artikolu 412D tal-Kapitolu 9 tal-Liġijiet ta' Malta. Wara li fissret lill-ħati bi kliem ċar l-effett ta' din l-Ordni ta' Trattament (inklużi l-kondizzjonijiet addizzjonali speċifikati hawn taħt skond l- Artikolu 412 D tal-Kapitolu 9 tal-Liġijiet ta' Malta) u illi jekk jonqos li jħares din l-Ordni jew jagħmel xi reat ieħor matul il-perjodu ta' tliet (3) snin millum, ikun jista' jiġi kkundannat ghal hlas ta' ammenda ta' mhux izjed minn elf mija u erbgha u sittin Euro u disa' u sittin centezmu (€1,164.69). Wara illi l-ħati wera' li jrid iħares il-kondizzjonijiet ta' din l-Ordni ta' Trattament. Għalhekk tordna li l-ħati Alexander ‘Tawerghi Spiteri detentur tal-karta ta' l-identita' numru 712641M ikun għal perjodu ta' tliet (3) snin millum taħt is- sorveljanza ta' Uffiċjal ta' Probation taħt dawn il-kundizzjonijiet: 1. Li dan l-Ordni ta' Trattament ghandu jsir fil-post/ijiet specifikati mill- professjonisti u terapisti li ser ikunu qed jiehdu hsieb it-trattament moghti lil hati sabiex jindirizzaw il-problemi psikologici tieghu. Illi matul il-perjodu ta' trattament, il-ħati għandu jġib ruħu tajjeb, joqgħod għad-direttivi kollha tal-Probation Officer u jżomm dak il- kuntatt meħtieg u mitlub mill-Uffiċjal tal-Probation maħtur lilu. L-Uffiċjal tal-Probation maħtur għal dan l-iskop għandu jirraporta bil- miktub lil din il-Qorti bil-progress tal-ħati kull sitt (6) xhur. Il-ħati għandu javża immedjatament lill-Uffiċjal tal-Probation b'kull bdil li talvolta jagħmel fl-indirizz residenzjali tiegħu. Li għandu jżomm ruħu f'kuntatt ma' l-Uffiċjal tal-Probation skont id- direttivi li jagħtih minn żmien għall-ieħor l-istess Uffiċjal tal-Probation, u partikolarment li huwa għandu, jekk l-Uffiċjal tal-Probation ikun hekk irid, jirċievi żjarat tal-istess Uffiċjal tal-Probation. Li joqgħod għal kull programm, ordni, inizjattiva u/jew direttiva ta' l- Uffiċjal tal-Probation intiżi li jgħinu lill-ħati biex ma jerġax jirrepeti r- reati jew jikkommetti reati oħra, u b'mod partikolari li jsegwi t-terapija moghtija lilu sabiex jindirizza l-problemi psikologici tieghu. TORDNA li kopja ta' din l-Ordni tingħata lil ħati u lid-Direttur inkarigat mill-Uffiċju tal-Probation Services u Parole. Jekk il-hati jonqos milli jaderixxi ma' dawn il-kundizzjonijiet imposti fuqu permezz ta' dan l-Ordni ta' Trattament, l-Ufficjal tal-Probation ghandu jirraporta dan minnufih lil din il-Qorti. .......................................… (Firma tal-Persuna suggetta ghal Ordni ta' Trattament)